Hendes næste album ''[[Enjoy Yourself]]'' (1989) var en succes i [[Storbritannien]], [[Europa]], [[New Zealand]], [[Asien]] og Australien, og indeholdt flere succesfulde singler inklusiv "[[Hand on Your Heart]]", men det udkom ikke i [[Nordamerika]], og Minogue blev droppet af sit amerikanske pladeselskab [[Geffen Records]]. Et andet stort hit kom med hendes gamle kæreste og medspiller fra ''Neighbours'', [[Jason Donovan]], i form af "[[Especially for You]]". I den første del af hendes karriere blev hun præsenteret som "naboens datter" i blandt andet musikvideoerne, men sødmen gjorde hende til mange kritikeres yndlingsaversion. På trods af dette fortsatte Minogues succes, og efterhånden fik hun en position, så hun mere aktivt kunne påvirke, hvordan hun skulle promoveres i medierne.
Levende_personer